Karl Ertsaas

Karl Ertsaas (født 24. februar 1861 i Beitstad, død 24. april 1949 i Malm) var underoffiser, gårdbruker på Skar i Verran, bankkasserer og den første ordføreren i Malm kommune 1913-1919. Han representerte Venstre. 

Han var utdannet ved underoffiserskolen i Trondheim og med kurs ved Forsvarets hospital i Oslo; han ble sersjant i det nyopprettede sanitetskompaniet nordenfjells i 1889 og fanejunker i 1903. Han kjøpte gården Skar i Malm i 1897 og drev den til han i 1922 overlot den til sønnen.

Ertsaas var også en tid kjøpmann, herredskasserer i Beitstad, fylkesrevisor, kasserer i Beitstad Sparebank, revisor i Innherreds dampskipsselskap og kasserer for Malm meieri.

Han ble tildelt Kongens fortjenstmedalje da han pensjonerte seg fra militæret.

Referanser 

Ordførere i Verran
Venstre-ordførere i Nord-Trøndelag
Personer fra Verran kommune
Kongens fortjenstmedalje